smcproject/ml-wiki-sentences huggingface dataset:
2002 മുതൽ വന്യജീവി വിനോദസഞ്ചാരം ബോർ അണക്കെട്ട് കേന്ദ്രമാക്കി പ്രോത്സാഹിപ്പിച്ചുവരുന്നു.
ഈ പദ്ധതിക്ക് 6.2 മില്യൺ രൂപ ചെലവായി.
എംടിഡിസി യുടെ റിസോർട്ടിൽ 10 ഡബിൾബെഡ് മുറികളും 3 ഡോർമിറ്ററികളും റെസ്റ്റോറന്റ് സൗകര്യങ്ങളും ലഭ്യമാണ്.
അവലംബങ്ങൾ പുറത്തേക്കുള്ള കണ്ണികൾ Map Bor Wildlife Sanctuary Photos of a tiger captured by camera trap at Bor Sanctuary, 7 February 2010
ബോൺ ഫ്രീ (പുസ്തകം) ഇംഗ്ലീഷ് വിലാസം https://ml.wikipedia.org/wiki/Born_Free_(book)
ജോയ് ആഡംസൺ എഴുതിയ പുസ്തകമാണ് ബോൺ ഫ്രീ .
1960-ൽ പന്തീയോൺ ബുക്‌സ് പുറത്തിറക്കിയ എൽസ എന്ന സിംഹക്കുട്ടിയെ വളർത്തുന്ന ആഡംസണിന്റെ അനുഭവങ്ങൾ ഇതിൽ വിവരിക്കുന്നു.
ഇത് നിരവധി ഭാഷകളിലേക്ക് വിവർത്തനം ചെയ്യപ്പെടുകയും അതേ പേരിൽ 1966 ൽ അക്കാദമി അവാർഡ് നേടിയ സിനിമയാക്കുകയും ചെയ്തു.
പാൻ ബുക്ക്സ് അവരുടെ പാൻ 70-ാം വാർഷിക ശേഖരത്തിൽ ഏറ്റവും പ്രിയങ്കരവും മികച്ച വിൽപ്പനയുള്ളതുമായ കഥകൾ ആഘോഷിക്കുന്നതിന്റെ ഭാഗമായി 2017 ൽ ഈ പുസ്തകം റിലീസ് ചെയ്തു.
ബോൺസായ് ബോൺസായ് ബോൺസായ് ബോൺസായ് ഇംഗ്ലീഷ് വിലാസം https://ml.wikipedia.org/wiki/Bonsai ഒരു ബോൺ സായ് മരം
വൻ‌ മരങ്ങളുടെ രൂപ ഭംഗി നഷ്ട്ടപ്പെടാതെ വളർച്ച നിയന്ത്രിച്ച് ഒരു ചെടി ചട്ടിയിൽ  ഒതുങ്ങുന്ന രീതിയിൽ വളർത്തുന്ന ഒരു ഉദ്യാന കലയാണ്‌ ബോൺ സായ്.
'ബോൺ' എന്നും 'സായ്' എന്നുമുള്ള രണ്ട് ജപ്പാനിസ് വാക്കുകൾ ചേർന്നതാണ് 'ബോൺ സായ്'എന്ന പദംഉണ്ടായിരിക്കുന്നത്.
ആഴം കുറഞ്ഞ പാത്രം എന്നാണ് 'ബോൺ'എന്ന വാക്കിൻറെ അർത്ഥം.
;'സായ്' എന്ന വാക്കിൻറെ അർത്ഥം സസ്യം എന്നാണ്.
ഉദ്യാന കൃഷിയിൽ താൽപ്പര്യമുള്ളവരെ സംബന്ധിച്ചിടത്തോളം തങ്ങളുടെ കലാവിരുതും ശാസ്ത്ര ബോധവും വെളിവാക്കാൻ പറ്റിയ ഒരു മേഖല കൂടിയാണിത്.
ഏ ഡി 200-നോട് അടുപ്പിച്ച് ചൈനയിലെ പെൻ‌ജിങ്ങിൽ ആയിരുന്നു ഇതിന്റെ ഉത്ഭവം .
ഒൻപതാം നൂറ്റാണ്ടോടെ ജപ്പാനിലേക്ക് കുടിയേറിയതോടെയാണ് ഈ കലാരൂപത്തിൽ നൂതനവിദ്യകൾ ചേർക്കപ്പെട്ട് ജനകീയമായിത്തുടങ്ങിയത്.
വൻവൃക്ഷങ്ങളുടെ കുഞ്ഞന്മാരെ ഇപ്പോൾ ലോകത്തിന്റെ മിക്കവാറും എല്ലാ ഭാഗങ്ങളിലും ‍ കാണാൻ സാധിക്കും.
മിക്കവാറും എല്ലാ മരങ്ങളും ചെറിയ അലങ്കാര സസ്യങ്ങളായ അഡീനിയം പോലെയുള്ളവ വളരെ പെട്ടെന്നു തന്നെ ബോൺ സായ് ആക്കി മാറ്റാൻ സാധിക്കുന്നവയാണ്.
അതീവ ശ്രദ്ധയോടുള്ള വർഷങ്ങൾ കൊണ്ടുള്ള പരിപാലനത്തിൽ ബോൺ സായ് ആക്കി മാറ്റാൻ സാധിക്കും.
ബോൺ സായ്ആക്കി മാറ്റാൻ ഏറ്റവും കൂടുതൽ ശ്രദ്ധിക്കേണ്ട വസ്തുതകൾ ഇവയാണ് കിളിർത്ത് വരുമ്പോൾ മുതലേ വേരുകൾ ശ്രദ്ധാപൂർവം വെട്ടിയൊതുക്കുക ചട്ടിയിൽ വെക്കുമ്പോഴുള്ള വിവിധ ക്രമീകരണങ്ങൾ ശിഖരങ്ങളുടെ വളർച്ച നിയന്ത്രിക്കുക.
തായ് വേര് വളരാൻ അനുവദിക്കരുത്.
തരങ്ങൾ ബോൺ സായ്
വളർത്തുന്ന രീതി കൊണ്ടും വലിപ്പ ക്രമീകരണങ്ങൾ കൊണ്ടും ബോൺ സായ് മരങ്ങളെ പല വിഭാഗങ്ങളായി തിരിച്ചിരിക്കുന്നു.
ഈ വന്മരങ്ങളെ കുഞ്ഞൻ മാരാക്കി വളർത്തുക മാത്രമല്ല , അവയുടെ ആകൃതി നമുക്ക് ഇഷ്ടപ്പെട്ട രീതിയിലാക്കുക എന്നതും ഈ കലയുടെ പ്രധാന ഭാഗമാണ്.
ചെമ്പു കമ്പികൊണ്ടോ, അലൂമിനിയം കമ്പി കൊണ്ടോ കൊമ്പുകളും ശിഖരങ്ങളും വലിച്ചു കെട്ടുകയും ചുറ്റി വക്കുകയും ചെയ്ത് നമുക്ക് ഇവയെ ഉദ്ദേശിക്കുന്ന ആകൃതിയിൽ വളർത്താം.
വയറിങ്ങ് എന്നാണ് ഈ പ്രക്രിയക്ക് പറയുന്നത്.
ഇങ്ങനെ ഇഷ്ടപ്പെട്ട ആകൃതിയിൽ വളർത്തുന്നത് പ്രധാനമായും 5 വിഭാഗത്തിലാണ് Formal Upright ( നേർ ലംബ രീതി ) Informal upright ( ഏകദേശ ലംബ രീതി ) Slanting style ( ചരിഞ്ഞ തായ്ത്തടി രീതി ) Cascade (വെള്ളച്ചാട്ട രീതി ) Semi-Cascade (അർദ്ധ വെള്ളച്ചാട്ട രീതി ) Wind swept ( കാറ്റ് ഏറ്റ രീതി ) Twin trunk (ഇരട്ട തായ് തടി രീതി ) Multi trunk (ബഹുല തായ് തടി രീതി ) മരം വളർത്തുന്നതിനാവശ്യമായ ഘടകങ്ങൾ
ബോൺ സായ് മരം വളർത്തുന്നതിന് വേണ്ട പ്രധാനപ്പെട്ട മറ്റു ഘടകങ്ങൾ ഇവയാണ്‌.
മരം വെട്ടുന്നതിനും പരിപാലിക്കുന്നതിനും വേണ്ട ആയുധങ്ങൾ ചട്ടി കാലാവസ്ഥ (ചില മരങ്ങൾക്ക്) അനുയോജ്യമായ മണ്ണ് വളം
ആയുധങ്ങളിൽ പ്രധാനപ്പെട്ടവ, പല ആകൃതിയിൽ ഉള്ള കോൺകേവ് കട്ടറുകൾ , പ്ലെയേഴ്സ്, വയർ റിമൂവർ എന്നിവയാണ്.
ഇങ്ങനെ ശ്രദ്ധാപൂർവം വളർത്തിക്കൊണ്ട് വരുന്ന നല്ല ബോൺ സായ് മരങ്ങൾക്ക് ലക്ഷക്കണക്കിന് മേലെയാണ്  വില.
ചിത്രശാല ബോൺസായിയുടെ ചിത്രങ്ങൾ ബോഗൺവില്ല അവലംബം ↑
"Bonsai ": by K. P. Sairaj, published by kerala state languages institute ( March 1998) Revised second edition.
മാർ അത്തനേഷ്യസ് കോളേജ്, കോതമംഗലം ഇംഗ്ലീഷ് വിലാസം https://ml.wikipedia.org/wiki/Mar_Athanasius_College
എറണാകുളം ജില്ലയിലെ കോതമംഗലത്ത് സ്ഥിതി ചെയ്യുന്ന പ്രശസ്തമായ ഒരു കലാലയമാണ് മാർ അത്തനേഷ്യസ് കോളേജ് .
1955-ൽ സ്ഥാപിതമായ ഈ വിദ്യാലയം ഇന്ന് മഹാത്മാഗാന്ധി സർവ്വകലാശാലയ്ക്ക് കീഴിലാണുള്ളത്.
കല, സാഹിത്യം, മാനവികത, ശാസ്ത്രം, സാമ്പത്തികശാസ്ത്രം തുടങ്ങിയ വിഷയങ്ങളിൽ ബിരുദവും ബിരുദാനന്തരബിരുദവും നൽകുന്ന ഒട്ടേറെ ശ്രേണികളിൽ ഈ കോളേജിൽ അധ്യായനം നടക്കുന്നുണ്ട്.
1961ൽ ആരംഭിച്ച മാർ അത്തനേഷ്യസ് കോളേജ് ഓഫ് എഞ്ചിനീയറിങും 1965ൽ ആരംഭിച്ച മാർ അത്തനേഷ്യസ് അന്താരാഷ്‌ട്ര സ്കൂളും ഇതിന്റെ സഹോദരസ്ഥാപനങ്ങൾ ആണ്.
അവലംബം പുറമേയ്ക്കുള്ള കണ്ണികൾ കോളേജിന്റെ ഔദ്യോഗിക വെബ്സൈറ്റ്
മാൻഹാട്ടൻ ഇംഗ്ലീഷ് വിലാസം https://ml.wikipedia.org/wiki/Manhattan
ന്യൂയോർക്ക്‌ നഗരത്തിന്റെ ഏറ്റവും ജനസാന്ദ്രത കൂടിയ നഗരഭാഗമാണ് മാൻഹാട്ടൻ .
ന്യൂയോർക്കിലെ അഞ്ച്‌ ഉപഭരണപ്രദേശങ്ങളിൽ ( ബറോകൾ ) വിസ്തീർണത്താൽ ഏറ്റവും ചെറുതാണ് ഇത്.
മാൻഹാട്ടൻ ബറോയുടെ സിംഹഭാഗവും ഹഡ്സൻ നദിയുടെ നദീമുഖത്തായി സ്ഥിതി ചെയ്യുന്ന മാൻഹാട്ടൻ ദ്വീപാണ്.
പുരാതനകാലത്ത് റെഡ്‌ ഇന്ത്യക്കാർ നിവസിച്ചിരുന്ന ഈ ഭൂവിഭാഗം യൂറോപ്യന്മാരുടെ വരവോടെ ആദ്യം ഡച്ചുകാരുടെ കയ്യിലായി.
മാൻഹാട്ടൻ ദ്വീപിൽ നിർമിച്ച ആംസ്റ്റർഡാം കോട്ട കേന്ദ്രമാക്കി ഭരിച്ചിരുന്ന ഡച്ച് കോളനി പിന്നീട് ബ്രിട്ടീഷുകാർ പിടിച്ചെടുക്കുകയായിരുന്നു.
ന്യൂയോർക്കിനെ ലോകത്തിന്റെ തന്നെ സാമ്പത്തിക തലസ്ഥാനങ്ങളിൽ ഒന്നായി ഗണിക്കപ്പെട്ടു വരുമ്പോൾ അമേരിക്കയുടെ സാമ്പത്തിക സാംസ്കാരിക കേന്ദ്രമായി മാൻഹാട്ടനെ കണക്കാക്കാറുണ്ട് .
അമേരിക്കയിലെ പ്രമുഖ സ്റ്റോക്ക്‌ എക്സ്ചേഞ്ചുകളായ ന്യൂയോർക്ക് സ്റ്റോക്ക്‌ എക്സ്ചേഞ്ച്‌' , നാസ്ഡാക്ക്' എന്നിവ ഉൾപ്പെടുന്ന പ്രസിദ്ധ സാമ്പത്തിക കേന്ദ്രം വാൾ സ്ട്രീറ്റ് ഇവിടെയാണ്‌.
കൂടാതെ ന്യൂയോർക്ക്‌ നഗരത്തിന്റെ ഭരണകെന്ദ്രവും ഐക്യരാഷ്ട്രസഭയുടെ ആസ്ഥാനവും മാൻഹാട്ടനിലാണ്.
മാൻഹൈം
ജർമ്മനിയുടെ തെക്കുപടിഞ്ഞാറൻ ഭാഗത്തുള്ള ഒരു നഗരമാണ് മാൻഹൈം .
ജർമ്മൻ സംസ്ഥാനമായ ബാഡൻ-വ്യൂർട്ടംബർഗിലെ മൂന്നാമത്തെ വലിയ നഗരമാണ് മാൻഹൈം.
ജർമനിയിലെ എട്ടാമത്തെ വലിയ മെട്രോപ്പോളിറ്റൻ പ്രദേശമായ റൈൻ-നെക്കാർ മെട്രോപ്പോളിറ്റൻ റീജിയന്റെ നടുക്കായിട്ടാണ് ഈ നഗരം സ്ഥിതിചെയ്യുന്നത്.
അവലംബം ↑ {{ cite web }} : Check | url= value ( help ) CS1 maint: unrecognized language ( link ) ↑
മാൻഹോൾ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Manhole
ശുചീകരണ തൊഴിലാളികളുടെ ദുരിത ജീവിതത്തിന്റെ കഥ പറയുന്ന മലയാള ചലചിത്രമാണ് മാൻഹോൾ .
ഇരുപത്തിയൊന്നാമത് കേരള രാജ്യാന്തര ചലച്ചിത്രമേളയിലെ മത്സര വിഭാഗത്തിലേക്കു തെരഞ്ഞെടുക്കപ്പെട്ടു.
മാധ്യമ പ്രവർത്തകയായ വിധു വിൻസന്റാണ് ഈ ചിത്രത്തിന്റെ സംവിധായിക.
ഇവർ തന്നെ സംവിധാനം ചെയ്ത 'വൃത്തിയുടെ ജാതി' എന്ന ഡോക്യുമെന്ററിയുടെ സ്വതന്ത്രാവിഷ്കാരമാണ് മാൻഹോൾ.
കഥ ചുരുക്കം
ആലപ്പുഴ നഗരസഭയിലെ മാൻഹോൾ കരാർ തൊഴിലാളിയായ  അയ്യസ്വാമി  ജോലിക്കിടെ മരിക്കുകയും തുടർന്ന് മകൾ ശാലിനിയും കുടുംബവും അനുഭവിക്കുന്ന പ്രശ്‌നങ്ങളുമാണ് സിനിമയുടെ ഇതിവൃത്തം.
മാധ്യമ പ്രവർത്തകരായ സി ഗൌരീദാസൻ നായർ, സണ്ണിക്കുട്ടി എബ്രഹാം എന്നിവർ ചെറിയ വേഷം ഈ ചിത്രത്തിൽ കൈകാര്യം ചെയ്യുന്നുണ്ട്.
റിൻസി, മുൻഷി ബൈജു,
ശൈലജ, സുനി, സജി, മിനി തുടങ്ങിയവർ മറ്റ് പ്രധാന കഥാപാത്രങ്ങളെ അവതരിപ്പിക്കുന്നു.
പുരസ്കാരങ്ങൾ മികച്ച ചലച്ചിത്രത്തിനുള്ള കേരളസംസ്ഥാന ചലച്ചിത്ര പുരസ്കാരം ( 2016 ) മികച്ച സംവിധായികയ്ക്കുള്ള കേരളസംസ്ഥാന ചലച്ചിത്ര പുരസ്കാരം (2016) അവലംബം ↑ http://www.prd.kerala.gov.in/news/a2015.php?tnd=15 tnn=290376 Line=Directorate,%20Thiruvananthapuram count=12 dat=07/10/2016%5Bപ്രവർത്തിക്കാത്ത+കണ്ണി%5D ↑ http://www.mathrubhumi.com/movies-music/news/manhole-malayalammovie-vidhuvincent-malayalam-news-1.1351680
മാർ അത്തനേഷ്യസ് കോളേജ് ഓഫ് എഞ്ചിനീയറിങ്, കോതമംഗലം ഇംഗ്ലീഷ് വിലാസം https://ml.wikipedia.org/wiki/Mar_Athanasius_College_of_Engineering
കോതമംഗലത്തു സ്ഥിതി ചെയ്യുന്ന എൻജിനീയറിങ് കോളേജാണ്‌ മാർ അത്തനേഷ്യസ് കോളേജ് ഓഫ് എൻജിനീയറിങ് .
മെയ്സ്(MACE) എന്ന ചുരുക്കപ്പേരിലും ഇത് അറിയപ്പെടുന്നു.
1961ൽ ആരംഭിച്ച ഈ സ്ഥാപനം എ.ഐ.സി.ടി.ഇ യുടെ അംഗീകാരം നേടിയതാണ്‌.
മഹാത്മാ ഗാന്ധി യൂണിവേഴ്സിറ്റിയുടെ കീഴിലാണ്‌ ഈ കോളേജ് പ്രവർത്തിക്കുന്നത്.
കൂടുതൽ വിവരങ്ങൾ മാർ അത്തനേഷ്യസ് കോളേജ് ഓഫ് എൻജിനീയറിങ് ഹോം പേജ് പൂർ‌വ്വ വിദ്യാർത്ഥി സംഘം ഹോം പേജ് Archived 2011-10-01 at the Wayback Machine .
മാൻ‌ഫ്രെഡ് ഓൺ ദി ജംഗ്ഫ്രൗ (മാഡോക്സ് ബ്രൗൺ) ഇംഗ്ലീഷ് വിലാസം https://ml.wikipedia.org/wiki/Manfred_on_the_Jungfrau_(Madox_Brown)
1842-ൽ ബ്രിട്ടീഷ് ചിത്രകാരനായ ഫോർഡ് മഡോക്സ് ബ്രൗൺ ചിത്രീകരിച്ച ഒരു എണ്ണച്ചായ ചിത്രമാണ് മാൻ‌ഫ്രെഡ് ഓൺ ജംഗ്ഫ്രൗ.
ബൈറൺ പ്രഭുവിന്റെ നാടക കവിതയായ മാൻഫ്രെഡിന്റെ ആക്റ്റ് I സീൻ II ൽ നിന്ന് പ്രചോദനം ഉൾക്കൊണ്ട് കവിതയുടെ കേന്ദ്ര കഥാപാത്രമായ ജംഗ്ഫ്രൗ പർവ്വതത്തിന്റെ ഉയരങ്ങളിൽ നിന്ന് താഴേയ്ക്ക് ചാടാൻ പോകുന്ന കുലീനനും ധനികനുമായ മാൻ‌ഫ്രെഡ് പ്രഭുവിനെ ഈ ചിത്രത്തിൽ ചിത്രീകരിച്ചിരിക്കുന്നു.
എന്നിരുന്നാലും, മാൻ‌ഫ്രെഡിനെ മരണത്തിൽ നിന്ന് രക്ഷിക്കുന്നത് ചിത്രത്തിന്റെ പശ്ചാത്തലത്തിൽ രോമക്കുപ്പായം ധരിച്ചിരിക്കുന്ന ഒരു ചാമോയിസ് വേട്ടക്കാരനാണ്.
മാൻ‌ഫ്രെഡിന്റെ മുഖത്ത് കാണുന്ന ലക്ഷണങ്ങൾ‌ അദ്ദേഹത്തിന്റെ അഗാധമായ മാനസിക വ്യസനവും ആത്മഹത്യ ചെയ്യാനുള്ള ആഗ്രഹവും കാണിക്കുന്നു.
1837-ൽ ജോൺ മാർട്ടിൻ അതേ പേരിൽ ഒരു ചിത്രം വരച്ചു.
മാർട്ടിന്റെ പതിപ്പ് ഒരു വാട്ടർ കളർ ആയിരുന്നു.
മാൻഫ്രെഡിന്റെയും വേട്ടക്കാരന്റെയും വിവരങ്ങളേക്കാൾ ജംഗ്ഫ്രോ പർവ്വതത്തിലാണ് കൂടുതൽ ശ്രദ്ധ ഇതിൽ കേന്ദ്രീകരിച്ചിരിക്കുന്നത്.
അവലംബം Piper, David.
The Image of the Poet: British Poets and their Portraits (1982).
Oxford: Clarendon P .
Swinglehurst, Edmund.
The Art of the Pre-Raphaelites (1994).
New York: Shooting Star P. Encyclopædia Britannica
മാർ അഗ്ഗായി ഭാഗം പൗരസ്ത്യ ക്രിസ്തീയത Mainstream communions കിഴക്കിന്റെ സഭ ( കിഴക്കിന്റെ അസ്സീറിയൻ സഭ - കൽദായ സുറിയാനി സഭ , പുരാതന പൗരസ്ത്യ സഭ പൗരസ്ത്യ കത്തോലിക്കാ സഭകൾ ( കൽദായ കത്തോലിക്കാ സഭ and സിറോ-മലബാർ സഭ ) List Major controversies Nestorianism Monophysitism Miaphysitism Dyophysitism Three Chapters Traditions Other topics Christian mysticism Christology Divine Liturgy Eastern Christian history Monasticism Index of related articles Western Christianity Christianity portal ക സ തി
കിഴക്കിന്റെ സഭയുടെ ഒന്നാം നൂറ്റാണ്ടിലെ ഒരു നേതാവായിരുന്നു മാർ അഗ്ഗായി ( ലത്തീൻ : Aggeus ).
66 മുതൽ 81 വരെ ഇദ്ദേഹം ഈ ചുമതല വഹിച്ചു എന്ന് പരമ്പരാഗതമായി വിശ്വസിക്കപ്പെടുന്നു.
മാർ അദ്ദായിയുടെ പ്രധാന ശിഷ്യനായിരുന്ന അഗ്ഗായി അദ്ദേഹത്തിന് ശേഷം എദേസ്സയിലെ സഭാഭരണം ഏറ്റെടുത്തു.
ചില എഴുത്തുകളിൽ ക്രിസ്തുവിന്റെ എഴുപത്തിരണ്ട് ശിഷ്യന്മാരിൽ ഒരാളായി അഗ്ഗായിയെ പരിഗണിക്കുന്നു.
അപ്പോസ്തലന്മാരുടെ പ്രബോധനത്തിൽ മാർ അഗ്ഗായി:
ഇന്ത്യയും അതിന്റെ എല്ലാ രാജ്യങ്ങളും ദൂരെ കടൽ മുഖാന്തരം പോലും അതിനോട് അതിരുപങ്കിടുന്നവരും, താൻ കെട്ടിപ്പടുത്ത സഭയുടെ വഴികാട്ടിയും ഭരണാധികാരിയുമായിരുന്ന, യൂദാസ് തോമസിൽ നിന്ന് പൗരോഹിത്യത്തിന്റെ അപ്പോസ്തോലികമായ കൈവെപ്പ് ഏറ്റുവാങ്ങി....
അസീറിയക്കാരുടെയും മേദ്യരുടെയും പേർഷ്യ മുഴുവനും ബാബിലോണിനു ചുറ്റുമുള്ള രാജ്യങ്ങളും...
ഇന്ത്യക്കാരുടെ അതിർത്തികളിലേക്കും ഗോഗ്, മാഗോഗ് രാജ്യങ്ങളിലേക്കും പോലും..
അദ്ദേയൂസിന്റെ ശിഷ്യനായ അഗ്ഗേയൂസിൽ നിന്ന് അപ്പോസ്തലന്മാരുടെ പൗരോഹിത്യത്തിന്റെ കൈവെപ്പ് പ്രാപിച്ചു — Cureton (1864) , പുറം.
അഗ്ഗായിയുടെ ജീവിതത്തെക്കുറിച്ച് യാക്കോബായ എഴുത്തുകാരനായ ബർ എബ്രായ നൽകുന്ന വിവരണം ഇപ്രകാരമാണ്:
സുവിശേഷ പ്രസംഗകനായ അദ്ദായിക്ക് ശേഷം അദ്ദേഹത്തിന്റെ ശിഷ്യൻ അഗ്ഗായി സ്ഥാനമേറ്റു.
ഇദ്ദേഹം അബ്ഗാറിന് വേണ്ടി ചൈനീസ് തുണി നെയ്തു കൊടുത്തുവന്നിരുന്നു.
അദ്ദായിയുടെ മരണശേഷം ഇദ്ദേഹം അവിടം ഉപേക്ഷിച്ച് കിഴക്കോട്ട് പോയി.
പേർഷ്യ, അസീറിയ, അർമേനിയ, മീദിയ, ബാബിലോണിയ എന്നിവിടങ്ങളിലും ഖുസിസ്ഥാൻ പ്രദേശത്തും ഗെലെയരുടെ ഇടയിലും, ഇന്ത്യയുടെ അതിർത്തികൾ വരെയും ഇദ്ദേഹം പ്രഘോഷിക്കാൻ തുടങ്ങി.
അബ്ഗാറിന്റെ പിൻഗാമിയായി രാജാധികാരമേറ്റ അദ്ദേഹത്തിന്റെ മകന്റെ സ്വതവേയുള്ള വിശ്വാസവൈപരീത്യം നിമിത്തം അവിടത്തെ വിശ്വാസം കുറയുമോ എന്ന ഭയത്താൽ ഇദ്ദേഹം എദേസ്സയിലേക്ക് മടങ്ങി.
എദേസ്സയിൽ എത്തിയപ്പോൾ, അബ്ഗാറിന്റെ മകൻ തന്റെ പിതാവിന് വേണ്ടി ചെയ്തിരുന്നതുപോലെ തനിക്കുവേണ്ടിയും ചൈനീസ് തുണി നെയ്യാൻ ഉത്തരവിട്ടു.
അഗ്ഗായി അവനോട് മറുപടി പറഞ്ഞു, 'എന്റെ ഗുരു ക്രിസ്തുവിന്റെ ആട്ടിൻകൂട്ടത്തെ തീറ്റിയിരുന്നപ്പോൾ ഞാൻ നിന്റെ പിതാവിന് വേണ്ടി ജോലി ചെയ്യുമായിരുന്നു. എന്നാൽ ഇപ്പോൾ തീറ്റ കൊടുക്കുന്ന ജോലി എനിക്ക് വന്നിരിക്കുന്നു, അതുകൊണ്ട് എനിക്ക് മറ്റൊരു ജോലി ചെയ്യാൻ കഴിയില്ല.'
അദ്ദേഹത്തിന്റെ വാക്കുകളിൽ അരിശം മൂത്ത് നാട്ടുകാരനായ ഭരണാധികാരി കാലിന്റെ എല്ല് ഒടിച്ച് ഇദ്ദേഹത്തെ വധിച്ചു.
— പിന്തുടർച്ച
മാർ അദ്ദായിയുടെ പ്രബോധനത്തിൽ:
സഭയിലെ എല്ലാ ആളുകളും ഇടയ്ക്കിടെ പോയി അവിടെ ശ്രദ്ധാപൂർവം പ്രാർത്ഥനകൾ നടത്തി; അപ്പോസ്തലനായ അദ്ദായി സ്വയം തങ്ങൾക്ക് നൽകിയ കൽപ്പനയും നിർദ്ദേശവും അനുസരിച്ചും, വഴികാട്ടിയും ഭരണാധികാരിയും എല്ലാ മനുഷ്യരുടെയും സാന്നിധ്യത്തിൽ അദ്ദേഹത്തിൽ നിന്ന് ലഭിച്ച പൗരോഹിത്യത്തിന്റെ കൈകൊണ്ട് അദ്ദേഹത്തിന്റെ ഇരിപ്പിടത്തിൽ അദ്ദേഹത്തിന്റെ പിൻഗാമിയുമായ അഗ്ഗായിയുടെ വാക്കും അനുസരിച്ച്, അവർ വർഷാവർഷം അദ്ദേഹത്തിന്റെ (മാർ അദ്ദായിയുടെ) മരണത്തിന്റെ അനുസ്മരണം ആചരിച്ചു...
ഇദ്ദേഹവും അദ്ദേഹത്തിൽ നിന്ന് ലഭിച്ച അതേ കൈവയ്പ്പുകൊണ്ട് ഈ മെസൊപ്പൊട്ടേമിയ രാജ്യത്തുടനീളം പുരോഹിതന്മാരും വഴികാട്ടികളും ആക്കി.
അങ്ങനെ അവരും അദ്ദായിയുടേതുപോലെ ഇദ്ദേഹത്തിന്റെ വാക്ക് അനുസരിക്കുകയും ആരാധ്യനായ ക്രിസ്തുവിന്റെ അപ്പസ്തോലന്റെ നല്ലവരും വിശ്വസ്തരുമായ പിന്തുടർച്ചാവകാശികളായി അത് കേൾക്കുകയും സ്വീകരിക്കുകയും ചെയ്തു.
പക്ഷേ ഇദ്ദേഹം സ്വർണ്ണമോ വെള്ളിയോ ആരിൽനിന്നും സ്വീകരിച്ചില്ല, രാജകുമാരന്മാരുടെ സമ്മാനങ്ങൾ ഇദ്ദേഹത്തെ സമീപിക്കുകയും ചെയ്തില്ല; സ്വർണ്ണത്തിനും വെള്ളിക്കും പകരം ഇദ്ദേഹം വിശ്വാസികളുടെ ആത്മാക്കൾക്കൊണ്ട് ക്രിസ്തുവിന്റെ സഭയെ സമ്പുഷ്ടമാക്കി.
— Cureton (1864) , പുറം.
കാലുകൾ ഒടിഞ്ഞുവീണ് പെട്ടെന്ന് മരണമടഞ്ഞതിനാൽ, പാലുത്തിന്റെ മേൽ കൈവയ്പ് നൽകാൻ ഇദ്ദേഹത്തിന് (അഗ്ഗായിക്ക്) കഴിയായ്കയാൽ, പാലുത്ത് സ്വയം അന്ത്യോക്യയിലെത്തി, അന്ത്യോക്യയിലെ ബിഷപ്പായ സെറാപ്പിയോണിൽ നിന്ന് പൗരോഹിത്യത്തിന്റെ കൈവെയ്പ്പ് സ്വീകരിച്ചു.
ഈ കൈവെയ്പ്പ് സെറാപ്പിയോൺ സ്വയം, നമ്മുടെ കർത്താവിൽ നിന്ന് ശിമെയോൻ കേപ്പായ്ക്ക് ലഭിച്ച പൗരോഹിത്യത്തിന്റെ പിൻഗാമിത്വം വഴി അത് സ്വീകരിച്ചവനും പതിമൂന്ന് വർഷം റോമാ ഭരിച്ച സീസറിന്റെ കാലത്ത് ഇരുപത്തഞ്ച് വർഷം റോമിലെ ബിഷപ്പായിരുന്നവനുമായ, റോമാ നഗരത്തിന്റെ ബിഷപ്പായ സെഫിറിനസിൽ നിന്നാണ് സ്വീകരിച്ചത്.
23 അവലംബം
ബാങ്കോക്ക് നാഷണൽ മ്യൂസിയം ഇംഗ്ലീഷ് വിലാസം https://ml.wikipedia.org/wiki/Bangkok_National_Museum ബാങ്കോക്ക് നാഷണൽ മ്യൂസിയം The 8th century bronze torso statue of Boddhisattva Padmapani , Srivijayan art, Chaiya , Surat Thani , Southern Thailand, demonstrate the Central Java ( Sailendran ) art influence.
തായ്ലൻഡിലെ നാഷണൽ മ്യൂസിയത്തിലെ പ്രധാന ശാഖാ മ്യൂസിയമാണ് ബാങ്കോക്ക് നാഷണൽ മ്യൂസിയം ( തായ് : พิพิธภัณฑสถาน แห่ง ชาติ พระนคร ).
തെക്ക് കിഴക്കൻ ഏഷ്യയിലെ ഏറ്റവും വലിയ മ്യൂസിയമാണിത്.
തായ് കലയും ചരിത്രവും ഇവിടെ പ്രദർശിപ്പിച്ചിട്ടുണ്ട്.
തായ്ലാൻഡിലെ ബാങ്കോക്കിൽ 10200, 4 നാ ഫ്രായിലുമാണ് മ്യൂസിയം സ്ഥിതി ചെയ്യുന്നത്.
താംമാസത് യൂണിവേഴ്സിറ്റിയുടെയും സനാം ലുവാങ്ങിന്റെയും നാഷണൽ തിയറ്ററിലെയും വൈസ് രാജകൊട്ടാരത്തിന്റെ മുൻ കൊട്ടാരവും (അല്ലെങ്കിൽ ഫ്രണ്ട് പാലസ് ) ഇതിൽ ഉൾപ്പെടുന്നു.
രാമ നാലാമന്റെ ഭരണത്തിൻകീഴിൽ നിന്നുള്ള അവശിഷ്ടങ്ങൾ പ്രദർശിപ്പിക്കാൻ 1874 -ൽ രാജാ രാമ അഞ്ചാമനാണ് ഈ മ്യൂസിയം സ്ഥാപിച്ചത്.
ചരിത്രത്തിൽ നിയോലിത്തിക് കാലഘട്ടത്തിൽ ഉള്ള തായ് ചരിത്രം ഇന്ന് ഗാലറികളിൽ പ്രദർശിപ്പിച്ചിട്ടുണ്ട്.
യുനെസ്കോയുടെ ലോക മെമ്മറി ഓഫ് വേൾഡ് പ്രോഗ്രാമിങ് രജിസ്റ്ററിൽ 2003- ലെ ലോക പ്രാധാന്യം അംഗീകരിക്കപ്പെട്ട രേഖാചിത്രത്തിൽ കിംഗ് രാം ഖാംഹേംങ് ലിസ്റ്റിൽ ഉൾപ്പെടുന്നു.
ചിത്രശാല The Buddaisawan Chapel In side the Buddaisawan Chapel The royal chariot A small artillery Canons line up A Thai pavilion Wall painting in the Buddaisawan Chapel War elephant and antique weapons Traditional clothes Khon masks അവലംബം ↑ സാഹിത്യം ബാഹ്യ ലിങ്കുകൾ Bangkok National Museum എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Museum organization, location, collections and history.
13°45′27″N 100°29′32″E ﻿ / ﻿ 13.75750°N 100.49222°E ﻿ / 13.75750; 100.49222
ബാങ്കോക്ക് സമ്മേളനം
1942 ജൂൺ 15 ന് ബാങ്കോക്കിൽ ഇന്ത്യൻ നാഷനലിസ്റ്റ് ഗ്രൂപ്പുകളും ഇന്ത്യൻ ഇൻഡിപെൻഡൻസ് ലീഗും ചേർന്ന ഒരു സമ്മേളനമാണ് ബാങ്കോക്ക് സമ്മേളനം .
അഖിലേന്ത്യാ ഇൻഡിപെൻഡൻസ് ലീഗിന്റെ രൂപീകരണ പ്രഖ്യാപിക്കുന്നതിന് വേണ്ടിയാണ് ഈ സമ്മേളനം കൂടിയത്.
സ്വാതന്ത്ര്യ സമരത്തിൽ ലീഗിന്റെ പങ്ക് നിർണയിക്കാൻ ശ്രമിച്ച ബാങ്കോക്ക് പ്രമേയങ്ങൾ എന്നറിയപ്പെട്ടിരുന്ന മുപ്പത്തിയഞ്ച് സെറ്റ് പരിപാടിയുടെ ലീഗാണ് സമ്മേളനം കൂടുതലായി കണ്ടത്.
ഇന്ത്യൻ നാഷണൽ ആർമിയുമായുള്ള ബന്ധം, ജപ്പാനീസ് പിന്തുണ ലഭിക്കാനുള്ള കാരണവും വ്യവസ്ഥകളും മറ്റും ഈ സമ്മേളനം വ്യക്തമാക്കുന്നു.
തെക്കുകിഴക്കൻ ഏഷ്യയിലെ ഇന്ത്യക്കാർ ഇന്ത്യൻ ഇൻഡിപെൻഡൻസ് ലീഗ്
1920 മുതൽ 1940 വരെ ഇന്ത്യൻ സ്വാതന്ത്ര്യസമരക്കാർ ഇന്ത്യയിലെ ബ്രിട്ടീഷ് സാമ്രാജ്യഭരണം നീക്കം ചെയ്യുന്നതിനായി ഇന്ത്യയ്ക്ക് പുറത്തുള്ളവരെ സംഘടിപ്പിക്കുന്ന ഒരു രാഷ്ട്രീയ സംഘടനയായിരുന്നു ഇന്ത്യൻ ഇൻഡിപെൻഡൻസ് ലീഗ്.
1928 ൽ സുഭാസ് ചന്ദ്ര ബോസ് , ജവഹർലാൽ നെഹ്രു എന്നിവർ സ്ഥാപിച്ച സംഘടനയായിരുന്നു എന്ന് ചില രേഖകൾ സൂചിപ്പിക്കുന്നു.
ഇന്ത്യൻ നാഷണൽ കൗൺസിൽ
1941 ൽ ഡിസംബറിൽ ബാങ്കോക്കിൽ വച്ച് തായ്‌ലന്റിൽ താമസിച്ചിരുന്ന ഇന്ത്യൻ ദേശീയവാദികൾ രൂപീകരിച്ച ഒരു സംഘടനയാണ് ഇന്ത്യൻ നാഷണൽ കൗൺസിൽ.
ഡിസംബർ 22-ന് തായ് - ഭാരത് കൾച്ചർ ലീഗ് എന്ന പ്രസ്ഥാനത്തിൽ നിന്നുമാണ് ഈ സംഘടന രൂപീകൃതമായത്.
ആദ്യ ഇന്ത്യൻ നാഷണൽ ആർമി
ഇന്ത്യൻ നാഷണൽ ആർമി ആദ്യമായി രൂപീകരിച്ചത് ക്യാപ്റ്റൻ മോഹൻ സിങ്ങിന്റെ കീഴിൽ ജാപ്പനീസ് സഹായത്തോടെ ആയിരുന്നു.
സിംഗപ്പൂരിലെ യുദ്ധത്തിന്റെ പതനത്തിനു ശേഷമാണ് ആദ്യ ഐ.എൻ.എ. രൂപം കൊണ്ടത്.
ടോക്കിയോ സമ്മേളനം
1942 മാർച്ച് 28 മുതൽ 30 വരെ ജപ്പാനിലെ ടോക്കിയോയിൽ വെച്ചാണ് ഈ സമ്മേളനം നടന്നത്.
തീരുമാനങ്ങൾ
ഒരു കൌൺസിൽ ഫോർ ആക്ഷൻ, അതിന്റെ കീഴിലുള്ള പ്രതിനിധികളുടെ ഒരു കമ്മിറ്റി എന്നിവ അടങ്ങുന്ന ഒരു ലീഗിന്റെ ഘടനയെകുറിച്ച് സമ്മേളനത്തിൽ വെച്ച് നിശ്ചയിച്ചു.
കമ്മിറ്റിക്ക് കീഴിൽ വരുന്ന പ്രാദേശിക, പ്രാദേശിക ശാഖകളാണ് മറ്റുള്ളവ.
ബാങ്കോക്ക് പരിഹാരങ്ങൾ
പ്രമേയത്തിന്റെ ആമുഖം പ്രസ്താവന: “ That Indian be considered as ONE and indivisible. That all activities of this movement be on a national basis and not on sectional, communal or religious bases. That in view of the fact that the Indian National Congress is the only political organisation which could claim to represent the real interests of the people of India and as such acknowledged as the only body representing India, this conference is of the opinion that the programme and plan of action of this Movement must be so guided, controlled and directed as to bring them in line with the aims and intentions of the Indian National Congress. ”
{{ citation }} : More than one of | ISBN= and | isbn= specified ( help ) More than one of | ISBN= and | isbn= specified ( help ) .
ബാങ്ക് ഓഫ് അമേരിക്ക ടവർ ഇംഗ്ലീഷ് വിലാസം https://ml.wikipedia.org/wiki/Bank_of_America_Tower
മാൻഹട്ടണിലെ മിഡ്ടൗൺ ജില്ലയിൽ സ്ഥിതിചെയ്യുന്ന ഒരു അംബരചുംബിയാണ് ബാങ്ക് ഓഫ് അമേരിക്ക ടവർ .
BOAT എന്ന ചുരുക്കനാമത്തിലും ഈ കെട്ടിടം ചിലപ്പോൾ അറിയപ്പെടാറുണ്ട്  366 മീ (1200അടി) ആണ് ഇതിന്റെ ഉയരം.
സിക്സ്ത് അവന്യുവിലെ 42,43-ആം നമ്പർ സ്സ്ട്രീറ്റുകൾക്കിടയിലാണ് ഈ വലിയ കെട്ടിടം സ്ഥിതിചെയ്യുന്നത്.
കുക്ക്ഫോക്സ് ആർക്കിടെക്റ്റ്സ് ആണ് ഇത് രൂപകല്പന ചെയ്തിരിക്കുന്നത്.
ന്യൂയോർക്ക് നഗരത്തിലെ ഏറ്റവും ഉയരമുള്ള മൂന്നാമത്തെ കെട്ടിടം കൂടിയാണ് ബാങ്ക് ഓഫ് അമേരിക്ക ടവർ.
വൺ വേൾഡ് ട്രേഡ് സെന്റർ , എം‌പയർ സ്റ്റേറ്റ് ബിൽഡിംഗ് എന്നിവയാണ് ഒന്നും രണ്ടും സ്ഥാനങ്ങളിലുള്ള മന്ദിരങ്ങൾ.
കൂടാതെ യുഎസയിലെ ഏറ്റവും ഉയരമുള്ള അഞ്ചാമത്തെ കെട്ടിടവും 2009ൽ പണിതീർത്ത ഈ ബാങ്ക് ഓഫ് അമേരിക്ക ടവർ തന്നെയാണ്.
നാഷണൽ ജിയോഗ്രഫിൿ ചാനലിന്റെ മെഗാസ്ട്രക്ചേർസ് എന്ന ടെലിവിഷൻ പരിപാടിലും 2009 ഒക്ടോബറിൽ ഈ കെട്ടിടം പ്രത്യക്ഷപ്പെട്ടു.
55 നിലകളാണ് ബാങ്ക് ഓഫ് അമേരിക്ക ടവറിലുള്ളത്.
52 ലിഫ്റ്റുകളും ഇതിനുള്ളിൽ സജ്ജീകരിച്ചിരിക്കുന്നു.
ബാങ്ക് ഓഫ് അമേരിക്ക ടവർ നിർമ്മിക്കുന്നതിനുവേണ്ടി ചില കെട്ടിടങ്ങൾ പൊളിച്ചുനീക്കേണ്ടതായ് വന്നിരുന്നു.
ലീഡിന്റെ പ്ലാറ്റിനം റേറ്റിങ് നേടിയിട്ടുള്ള ബാങ്ക് ഓഫ് അമേരിക്ക ടവർ ലോകത്തിലെ തന്നെ സുസ്ഥിരവാസ്തുവിദ്യയിലെ അംബരചുംബികൾക്ക് ഒരു മാതൃകയാണ്.
മികച്ച ഊർജ്ജ-ജല-ആരോഗ്യ കാര്യക്ഷമതയും ഈ കെട്ടിടം ഉറപ്പുവരുത്തുന്നു.
ബാങ്കിങ്ങ് ഓംബുഡ്സ്മാൻ
ബാങ്കിങ്ങ് ഓംബുഡ്സ്മാൻ സ്കീം വകുപ്പ് 4 
പ്രകാരം നിയമിക്കപ്പെടുന്ന വ്യക്തിയാണ് ബാങ്കിങ്ങ് ഓംബുഡ്സ്മാൻ.
ബാങ്കിങ്ങ് ഓംബുഡ്സ്മാന്മാരെ നിയമിക്കുന്നത് റിസർവ്ബാങ്കാണ്.
ബാങ്കിന്റെ ജനറൽ മാനേജരോ ചീഫ് മാനേജരോ ആണ് ഇങ്ങനെ നിയമിക്കപ്പെടുന്നത്.
നിയമന കാലാവധി മൂന്ന് വർഷമാണ്.
ബാങ്കുവിളി ഇംഗ്ലീഷ് വിലാസം https://ml.wikipedia.org/wiki/Adhan
വിശ്വാസികൾ കൂട്ടമായി നിർവ്വഹിക്കേണ്ട നമസ്ക്കാരങ്ങൾ അവയുടെ സമയങ്ങളിൽ മസ്ജിദുകളിൽ നിന്നും അറിയിക്കുന്നതിനെയാണ് ആദാൻ അല്ലെങ്കിൽ ബാങ്ക് എന്ന് പറയുന്നത്.
നമസ്ക്കാരം തുടങ്ങുന്നതിനും നിശ്ചിത സമയം മുൻപ് ആണ് ബാങ്ക് വിളിക്കുന്നത്.
പള്ളികളിൽ ബാങ്ക്   വിളിക്കുന്നയാളാണ് മുഅദ്ദിൻ .
നമസ്ക്കാരം തുടങ്ങുന്നതിന് തൊട്ടുമുൻപ് അക്കാര്യം അറിയിക്കുന്നതിനെ ഇക്കാമത്ത് എന്നാണ് പറയുന്നത്.
മുഹമ്മദ് നബി മക്കയിൽ നിന്ന് മദീനയിലേക്ക് പലായനം ചെയ്ത ആദ്യ വർഷമാണ് (ഹിജ്റ ഒന്നാം വർഷം) വാങ്ക് വിളിച്ച് നമസ്‌കാരസമയം അറിയിക്കുന്ന സമ്പ്രദായം ആരംഭിച്ചത്.
ആയിരത്തിനാനൂറിലധികം കൊല്ലങ്ങളായി ലോകത്തിന്റെ വിവിധഭാഗങ്ങളിൽ മുഴങ്ങുന്ന വാങ്കുവിളിയുടെ തുടക്കക്കാരൻ ബിലാൽ ഇബ്നു റബാഹ് എന്ന എത്യോപ്യൻ വംശജനായ കറുത്ത വർഗ്ഗക്കാരനാണ്.
മദീനയിലെ മസ്ജിദുന്നബവിക്ക് മുകളിൽ കയറിനിന്നാണ് ബിലാൽ ആദ്യമായി വാങ്ക്  വിളിച്ചത്.
അത് വരെ രണ്ട് മരപ്പലകകൾ പരസ്​പരം അടിച്ച് ശബ്ദമുണ്ടാക്കിയായിരുന്നു നമസ്‌കാരസമയം അറിയിച്ചിരുന്നത്.
കാലാന്തരത്തിൽ വാങ്ക് ‌വിളി ദൂരസ്ഥലങ്ങളിൽ കേൾക്കാൻ ശബ്ദസാങ്കേതിക ഉപകരണങ്ങളുടെ സൗകര്യം ഉപയോഗിച്ച് തുടങ്ങി.
ആദാന്റെ വചനങ്ങൾ അറബിക് തവണകൾ ലിപ്യന്തരണം തർജ്ജമ الله أكبرالله أكبر 2 അല്ലാഹു അക്ബർ അല്ലാഹു അക്ബർ അല്ലാഹുവാണ് ഏറ്റവും വലിയവൻ അല്ലാഹുവാണ് ഏറ്റവും വലിയവൻ أشهد أن لا إله إلا الله 2 അശ്‌ഹദു അൻ ലാ ഇലാഹ ഇല്ലല്ലാഹ് അല്ലാഹു അല്ലാതെ ഒരു ദൈവമില്ലെന്നു ഞാൻ സാക്ഷ്യം വഹിക്കുന്നു أشهد أن محمدا رسول الله 2 അശ്‌ഹദു അന്ന മുഹമ്മദൻ റസൂലുല്ലാഹ് മുഹമ്മദ് അല്ലാഹുവിന്റെ ദൂതനാണെന്നും ഞാൻ സാക്ഷ്യം വഹിക്കുന്നു حي على الصلاة 2 ഹയ്യ അലസ്സലാത്ത് നമസ്ക്കാരത്തിലേക്കു വരൂ حي على الفلاح 2 ഹയ്യ അലൽ ഫലാഹ് വരൂ വിജയത്തിലേക്ക് الصلاة خير من النوم 2 അസ്സലാത്തു ഖയ്റും മിനൻനൗം ഉറക്കത്തേക്കാൾ ശ്രേഷ്ഠമാണ് നമസ്ക്കാരം (സുബ്‌ഹി നമസ്കാരത്തിൽ മാത്രമാണ് ഈ ഭാഗം) الله أكبرالله أكبر 1 അല്ലാഹു അക്ബർ അല്ലാഹു അക്ബർ അല്ലാഹുവാണ് ഏറ്റവും വലിയവൻ അല്ലാഹുവാണ് ഏറ്റവും വലിയവൻ لا إله إلا الله 1 ലാ ഇലാഹ ഇല്ലല്ലാ അല്ലാഹു അല്ലാതെ ഒരു ദൈവമില്ല
വാങ്ക് വിളി കേൾക്കുന്നയാൾ വാങ്കിന്റെ വാചകങ്ങൾ അതുപോലെ ഏറ്റുപറയേണ്ടതാണ്.
എന്നാൽ ഹയ്യ അലസ്സലാത്ത്, ഹയ്യ അലൽ ഫലാഹ് എന്നിവ കേൾക്കുമ്പോൾ "ലാ ഹൗല വലാ കുവ്വത്ത ഇല്ലാ ബിലാഹ്" എന്നാണ് പറയേണ്ടത്.
അതുപോലെ "അസ്സലാത്തു ഹയ്റും മിന നൗം" എന്ന വാചകം സുബഹിയുടെ വാങ്കിൽ മാത്രം പറയാനുള്ളതാണ്.
അതുപോലെ "അസ്സലാത്തു ഹയ്റും മിന നൗം" എന്ന വാചകം കേൾക്കുമ്പോൾ "സദഖ്ത ഒബറിർത"എന്നാണ് പറയേണ്ടത്.
ഇത് സുബ്ഹിയുടെ വാങ്കിൽ മാത്രം പറയാനുള്ളതാണ്.
വാങ്കിന്റെ ദുആ
വാങ്കിനു ശേഷം ചൊല്ലേണ്ട ദുആ താഴെക്കാണും പ്രകാരമാണ്.
അറബിക് ലിപ്യന്തരണം പരിഭാഷ اللهم رب هذه الدعوة التامة والصلاة القائمة അല്ലാഹുമ്മ റബ്ബ ഹാദിഹി ദഅ്വത്തിത്താമ്മ വസ്സലാത്തിൽ കാഇമ പൂർണ്ണമായ ഈ വിളിയുടേയും ആസന്നമായ ഈ നമസ്കാരത്തിന്റെയും ഉടമസ്ഥനായ അല്ലാഹുവേ آت محمداً الوسيلة و الفضيلة ആതി മുഹമ്മദിൻ വസീലത്ത വൽ വല്ഫളീലത് മുഹമ്മദ് നബിക്ക് നീ വസീല ഫദീല എന്നീ പദവികൾ നൽകുകയും وابعثه مقاماً محموداً الذي وعدته വബ്‌ഹസ്‌ഹു മകാമൻ മഹ്മൂദ്നില്ലദീ വഅത്തഹു നീ വാഗ്ദാനം ചെയ്തിട്ടുള്ള സ്തുത്യർഹമായ സ്ഥാനത്ത് അദ്ദേഹത്തെ നീ നിയോഗിക്കുകയ്യും ചെയ്യേണമേ അവലംബം യുവത ബുക്സ് പുറത്തിറക്കിയ നമസ്ക്കാരം എന്ന പുസ്തകം
ബാങ്ക് 1970
സാമ്പത്തിക സേവനങ്ങൾ പ്രദാനം ചെയ്യുന്ന ധനകാര്യസ്ഥാപനമാണ് ബാങ്ക് .
നിക്ഷേപങ്ങൾ സ്വീകരിക്കുകയും ആവശ്യക്കാർക്ക് വായ്പകൾ നൽകുകയും ചെയ്യുക എന്നതാണ് ബാങ്കുകളുടെ പ്രവർത്തനങ്ങളിൽ പ്രധാനം.
വായ്പകൾ എടുക്കുന്ന ഉപഭോക്താക്കളിൽ നിന്നും പലിശ ഈടാക്കുന്ന ബാങ്ക് അതിൽ ഒരു ഭാഗം നിക്ഷേപകർക്ക് നൽകുകയും ബാക്കി ബാങ്കിന്റെ പ്രവർത്തനങ്ങൾക്കും ലാഭാംശമായും  ഉപയോഗിക്കുകയും ചെയ്യുന്നു.
യു പി ഐ കേരളത്തിൽ പ്രവർത്തിക്കുന്ന ബാങ്കുകൾ ദേശസാൽകൃത ബാങ്കുകൾ ഭാരതീയ സ്റ്റേറ്റ് ബാങ്ക് അലഹബാദ് ബാങ്ക് ആന്ധ്രാ ബാങ്ക് ബാങ്ക് ഓഫ് ബറോഡ കാനറ ബാങ്ക് ഇന്ത്യൻ ബാങ്ക് സെൻട്രൽ ബാങ്ക് ഓഫ് ഇന്ത്യ ഇന്ത്യൻ ഓവർസീസ് ബാങ്ക് പഞ്ചാബ് ആൻഡ്‌ സിന്ധ് ബാങ്ക് ബാങ്ക് ഓഫ് മഹാരാഷ്ട്ര ഓറിയന്റൽ ബാങ്ക് ഓഫ് കൊമേഴ്സ് പഞ്ചാബ് നാഷണൽ ബാങ്ക് ബാങ്ക് ഓഫ് ഇന്ത്യ സിൻഡിക്കേറ്റ് ബാങ്ക് യൂണിയൻ ബാങ്ക് ഓഫ് ഇന്ത്യ യുണൈറ്റഡ് ബാങ്ക് ഓഫ് ഇന്ത്യ കോർപറേഷൻ ബാങ്ക് ദേനാ ബാങ്ക് യൂക്കോ ബാങ്ക് വിജയ ബാങ്ക് കേരളം ആസ്ഥാനമായുള്ള പൊതുമേഖലാ ബാങ്കുകൾ സ്റ്റേറ്റ് ബാങ്ക് ഓഫ് ട്രാവൻകൂർ പ്രാദേശിക ഗ്രാമീണബാങ്കുകൾ കേരള ഗ്രാമീൺ ബാങ്ക് കേരളം ആസ്ഥാനമായുള്ള സ്വകാര്യ ബാങ്കുകൾ കാത്തലിക് സിറിയൻ ബാങ്ക് ധനലക്ഷ്മി ബാങ്ക് ഫെഡറൽ ബാങ്ക് സൗത്ത് ഇന്ത്യൻ ബാങ്ക് സ്വകാര്യ ബാങ്കുകൾ ഗാർഡിയൻ സഹകാര ബാങ്ക് നിയമിത എച്ച്.ഡി.എഫ്.സി ബാങ്ക് ഐ.സി.ഐ.സി.ഐ ബാങ്ക് ഇൻഡസ് ഇൻഡ് ബാങ്ക് ഐഎൻജി വൈശ്യാ ബാങ്ക് കോട്ടക് മഹീന്ദ്രാ ബാങ്ക് പഞ്ചാബ് ആന്റ് മഹാരാഷ്ട്രാ ബാങ്ക് ലിമിറ്റഡ് സരസ്വത് കോപ്പറേറ്റീവ് ബാങ്ക് ലിമിറ്റഡ് താനേ ജന്ത്ര സഹകാരി ബാങ്ക് ലിമിറ്റഡ് ടൈംസ് ബാങ്ക് ആൿസിസ് ബാങ്ക് (പഴയ യു ടി ഐ ബാങ്ക്) യെസ് ബാങ്ക് വിദേശ ബാങ്കുകൾ എബിഎൻ അംറോ ബാങ്ക് അബുദാബി കൊമേഴ്സ്യൽ ബാങ്ക് അമേരിക്കൽ എക്സ്പ്രെസ്സ് ബാങ്ക് എ.എൻ.ഇസഡ് ബി.എൻ.പി പാരിബാസ് സിറ്റിബാങ്ക് ഇന്ത്യ ഡിബിഎസ് ബാങ്ക് എച്ച്എസ്‌ബിസി സ്റ്റാൻഡേർഡ് ചാർട്ടേർഡ് ബാങ്ക് അവലംബങ്ങൾ http://enchantingkerala.org/kerala-banks.php Archived 2011-08-08 at the Wayback Machine .
ബാങ്കോക്ക് ഇംഗ്ലീഷ് വിലാസം https://ml.wikipedia.org/wiki/Bangkok Ananta Samakhom Throne Hall
ബാങ്കോക്ക് ( തായ് : บางกอก;) തായ്‌ലാന്റിന്റെ തലസ്ഥാനവും ഏറ്റവും വലിയ നഗരവുമാണ്‌ .
ചാവോ ഫ്രായ നദിയുടെ അഴിമുഖത്തിൽ അയുതായ സാമ്രാജ്യത്തിലെ ഒരു വ്യാപാരകേന്ദ്രമായിരുന്ന ഈ നഗരം, 1768-ൽ അയുതായ നഗരം കത്തിനശിച്ചപ്പോളാണ് ഇത്‌ തലസ്ഥാനനഗരമായിത്തീർന്നത്.
2007 ജൂലൈയിലെ കണക്കുപ്രകാരം 8,160,522 ആളുകൾ (രജിസ്റ്റർ ചെയ്യപ്പെട്ടവർ) താമസിക്കുന്ന ഈ നഗരം ലോകത്തിലെ ഏറ്റവും വലിയ 22-ആമത്തെ നഗരമാണ്‌.
അവലംബം പുറത്തേക്കുള്ള കണ്ണികൾ Geographic data related to ബാങ്കോക്ക് at OpenStreetMap വിക്കിമീഡിയ കോമൺസിൽ ഈ ലേഖനവുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ് ( വർഗ്ഗം )
13°45′09″N 100°29′39″E ﻿ / ﻿ 13.75250°N 100.49417°E ﻿ / 13.75250; 100.49417
ബാങ്ക് ഓഫ് ഇന്ത്യ ഇംഗ്ലീഷ് വിലാസം https://ml.wikipedia.org/wiki/Bank_of_India ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഭാരതത്തിലെ ഒരു ദേശസാൽകൃത ബാങ്കാണ് ബാങ്ക് ഓഫ് ഇന്ത്യ .
1906ൽ മുംബൈ ആസ്ഥാനമായി സ്ഥാപിക്കപ്പെട്ട ബാങ്ക് ഓഫ് ഇന്ത്യയ്ക്ക്  3200 ൽ പരം ശാഖകൾ ഭാരതത്തിലും വിദേശരാജ്യങ്ങളിലുമായി നിലവിലുണ്ട്.
ജൂലൈ 1969 വരെ ഒരു സ്വകാര്യസ്ഥാപനമായിരുന്നു .
ചരിത്രം 1906ൽ നിലവിൽ വന്നു.
1921ൽ മുംബൈ സ്റ്റോക്ക് എക്സ്ചെഞ്ചുമായി ക്ലിയറിങ് ഹൗസ് കൈകാര്യം ചെയ്യാമെന്ന ധാരണയിലെത്തി 1946ൽ ലണ്ടനിൽ ശാഖ തുറന്നു.
1950ൽ ടോക്കിയോ , ഒസാകാ എന്നിവിടങ്ങളിൽ ശാഖകൾ തുടങ്ങി.
1951ൽ സിംഗപൂരിൽ ശാഖ തുറന്നു 1953ൽ കെനിയയിലും ഉഗാണ്ടയിലും പ്രവർത്തനം വ്യാപിപ്പിച്ചു.
1960ൽ ഹോങ് കോങിൽ പ്രവർത്തനമാരംഭിച്ചു.
1962ൽ നൈജീരിയയിൽപ്രവർത്തനമാരംഭിച്ചു .
1967ൽ താൻസാനിയൻ സർക്കാർ ബാങ്ക് ഓഫ് ഇന്ത്യയുടെ ശാഖകളെ ദേശസാൽക്കരിച്ചു.
1969ൽ ഭാരതസർക്കാർ ഒന്നാം ഘട്ട ദേശസാൽക്കരണത്തിന്റെ ഭാഗമായി മറ്റു 13 ബാങ്കുകളോടൊപ്പം ബാങ്ക് ഓഫ് ഇന്ത്യയേയും ദേശസാൽക്കരിച്ചു.